text: Forårets første sne gav kun kun få og små uheld
  02 marts 2016 kl. 05.47
  Den sne, der faldt tirsdag aften på kalenderens første forårsdag, er onsdag morgen stort set regnet væk igen - og medførte kun få og små uheld.
  Det blev kun til ganske få centimeter sne - og der faldt mest ved vestkysten. Onsdag har Syd- og Sønderjyllands Politi registreret ganske få uheld uden større skader, der alle er sket tirsdag aften frem mod midnat.
  Sydøstjyllands Politi har ikke meldinger om uheld - og på østkysten har der da også været langt mellem snefnuggene.
  Onsdag morgen regner det mange steder i TV SYDs sendeområde og politiet advarer om, at vejene kan være glatte.
  &quot;Sneflokke kommer vrimlende og bilerne blev trimlende&quot;.Flere glatføreuheld i kredsen - pas på derude.#politidk
  
  